Na osnovu člana 82 stav 1 tačka 2 i člana 91 stav 2 Ustava Crne Gore, Skupština Crne Gore 25. saziva, na osmoj śednici prvog redovnog (proljećnjeg) zasijedanja u 2013. godini, dana 9. jula 2013. godine, donijela je

**ZAKON**

**O IZMJENAMA I DOPUNAMA ZAKONA O UREĐENJU PROSTORA I**

**IZGRADNJI OBJEKATA**

**Član 1**

U Zakonu o uređenju prostora i izgradnji objekata (‘‘Službeni list CG’‘, br. 51/08 i 34/11) u članu 7 stav 2 poslije riječi:”pripadajućim objektima” dodaju se riječi:”objekti za proizvodnju električne energije iz obnovljivih izvora”; poslije riječi ‘‘zdravstvo’‘ dodaju sezarez iriječ ‘‘sport’‘; riječi: ‘‘preko 300 radnika’‘ zamjenjuju se riječima: ‘‘najmanje 50 radnika’‘, riječi: ‘‘hoteli sa pet i više zvjezdica i sa najmanje 120 soba,’‘ zamjenjuju se riječima: ‘‘hoteli (osim apart hotela, kondo hotela i garni hotela), hotel resort, mali hotel, boutique hotel, turističko naselje i wild beauty resort, sa četiri i pet zvjezdica, eco lodge i etno selo’‘; poslije riječi: ‘‘radio difuzni objekti’‘ dodaju se zarez i riječi: ‘‘žičare koje povezuju teritorije dvije ili više lokalnih samouprava, objekti ruralnog razvoja (poljoprivredni, seoskog stanovanja i turizma, stočarstva, vinogradarstva, voćarstva) koji se nalaze na teritoriji dvije ili više lokalnih samouprava”.

U stavu 3 poslije riječi: ‘‘gradski parkovi’‘ dodaju se riječi: ‘‘ski–liftovi, žičare koje se grade na teritoriji jedne lokalne samouprave, objekti ruralnog razvoja (poljoprivredni, seoskog stanovanja i turizma, stočarstva, vinogradarstva, voćarstva).”

**Član 2**

U članu 21 stav 1 poslije riječi: ‘‘nacionalni park’‘ dodaju se zarez i riječi: “obalno područje”.

**Član 3**

U članu 25 stav 3 riječi: ''lokalne objekte od opšteg interesa'' zamjenjuju se riječima: ''objekte od opšteg interesa''.

**Član 4**

U članu 29 poslije stava 1 dodaje se novi stav koji glasi:

‘‘Planski dokument obavezno sadrži separat sa urbanističko–tehničkim uslovima (u daljem tekstu: separat) neophodnim za izradu tehničke dokumentacije.’‘

**Član 5**

U članu 30 poslije stava 3 dodaje se novi stav koji glasi:

‘‘Način i postupak sprovođenja javnog konkursa iz stava 3 ovog člana propisuje Ministarstvo.’‘

**Član 6**

 U članu 34 poslije stave 1 dodaje se novi stav koji glasi:

 “Zabrana građenja iz stave 1 ovog člana ne odnosi se na objekte za koje je podnijeta, odnosno pribavljena dokumentacija i dokaz iz člana 93 stav 1 ovog zakona”.

 Dosadašnji st. 2 i 3 postaju st. 3 i 4.

**Član 7**

U članu 35 stav 1, članu 83 stav 1, članu 106 stav 1 i članu 112 stav 1 riječi: ‘‘Centralni registar Privrednog suda’‘ zamjenjuju se riječima: ‘‘Centralni registar privrednih subjekata’‘.

**Član 8**

U članu 36 stav 1 mijenja se i glasi:

‘‘Odgovorni planer može biti lice sa visokom stručnom spremom (četvorogodišnji studijski program) sa najmanje pet godina radnog iskustva na pripremi, izradi ilisprovođenju najmanje četiri planska dokumenta, položenim stručnim ispitom i koje je član Komore.’‘

Poslije stava 1 dodaje se novi stav 2 koji glasi:

“Izuzetno od stava 1 ovog člana, odgovorni planer za državnu studiju lokacije, detaljni urbanistički plan, lokalnu studiju lokacije i urbanistički projekat može biti samo diplomirani inženjer arhitekture, specijalista arhitekture, diplomirani prostorni planer ili specijalista prostorni, odnosno urbanistički planer, sa najmanje pet godina radnog iskustva na pripremi, izradi ili sprovođenju najmanje četiri planska dokumenta, položenim stručnim ispitom i koji je član Komore”.

 Dosadašnji stav 2 postaje stav 3, a u dosadašnjem stavu 3, koji postaje stav 4, riječi: “izradi i” zamjenjuju se riječima: “izradi ili”.

**Član 9**

U članu 38 poslije riječi: ‘‘zaštite životne sredine’‘ dodaju se zarez i riječi: ‘‘sporta, obrazovanja, finansija, katastra nepokretnosti**;”.**

**Član 10**

U članu 39 stav 3 riječi: “45 dana” zamjenjuju se riječima: “30 dana”.

U stavu 4 poslije riječi ’‘odbrane’‘ dodaju se riječi: ‘‘sporta, obrazovanja, finansija, katastra nepokretnosti’‘.

Poslije stava 6 dodaje se novi stav koji glasi:

‘‘Mišljenje iz stava 1 ovog člana objavljuje se na sajtu Ministarstva, u roku od sedam dana od dana davanja.’‘

**Član 11**

U članu 40 poslije stava 2 dodaje se novi stav koji glasi:

‘‘Mišljenje iz stava 1 ovog člana objavljuje se na sajtu Ministarstva, u roku od sedam dana od dana dostavljanja.’‘

**Član 12**

**U članu 46 st. 3 i 4 riječi: “30 dana” zamjenjuju se riječima: “20 dana”.**

Poslije stava 4 dodaje se novi stav koji glasi:

‘‘Predlog lokalnog planskog dokumenta i saglasnost, odnosno akt o doradi iz st. 3 i 4 ovog člana objavljuju se na sajtu Ministarstva, u roku od sedam dana od dana dostavljanja, odnosno davanja.’‘

**Član 13**

Poslije člana 53 dodaje se novi član koji glasi:

‘‘**Skraćeni postupak**

**Član 53a**

Izuzetno od člana 53 ovog zakona, izmjene i dopune planskog dokumenta mogu se vršiti po skraćenom postupku, i to na osnovu sporazuma koji zaključuju nosilac pripremnih poslova i zainteresovani korisnik prostora, uz saglasnost Vlade.

Sporazum iz stava 1 ovog člana zaključuje se pod uslovima da:

1) planski dokument ili dio planskog dokumenta obuhvata prostor od najmanje 10 ha;

2) postoji saglasnost zainteresovanih korisnika prostora u pogledu imovinsko pravnih odnosa;

3) su izmjene i dopune u skladu sa planskim dokumentom šire teritorijalne cjeline;

4) se parametri postojećeg planskog dokumenta bitno ne mijenjaju;

5) se zadržavaju ili povećavaju kapaciteti objekata od opšteg interesa.

Proceduru izrade i donošenja planskog dokumenta po skraćenom postupku propisuje Vlada.

**Član 14**

U članu 55 stav 2 briše se.

**Član 15**

U članu 56 stav 2 mijenja se i glasi:

“Finansijska sredstva za izradu detaljnog prostornog plana, državne studije lokacije, detaljnog urbanističkog plana, urbanističkog projekta i lokalne studije lokacije mogu obezbijediti i zainteresovani korisnici prostora.“

Poslije stava 3 dodaje se novi stav koji glasi:

‘’Finansijska sredstva za izradu planskog dokumenta iz člana 53a ovog zakona obezbjeđuje zainteresovani korisnik prostora.’‘

**Član 16**

U članu 60 poslije stava 2 dodaju se četiri nova stava koji glase:

 “Ukoliko je lokacija dio jedne urbanističke parcele, odnosno ukoliko se na lokaciji realizuje planom definisana fazna izgradnja potrebno je uraditi idejno rješenje za kompletnu urbanističku parcelu i definisati faznost realizacije u skladu sa urbanističko-tehničkim uslovima.

 Za izradu idejnog rješenja iz stava 3 ovog člana potrebna je saglasnsot svih vlasnika zemljišta koje čini urbanističku parcelu.

 Idejno rješenje iz stava 3 ovog člana podliježe reviziji tehničke dokumentacije u skladu sa članom 86 ovog zakona.

 Idejno rješenje iz stava 3 ovog člana uslov je za dobijanje građevinske dozvole za faznu izgradnju objekta na dijelu urbanističke parcele”.

**Član 17**

Poslije člana 60 dodaje se novi član koji glasi:

‘‘**Određivanje lokacije u posebnim slučajevima**

**Član 60a**

Izuzetno od člana 60 stav 1 ovog zakona, Vlada, odnosno izvršni organ lokalne samouprave, za objekte od opšteg interesa, može odrediti lokaciju u skladu sa smjernicama iz planova šire teritorijalne cjeline.

Vlada, odnosno izvršni organ jedinice lokalne samouprave donosi odluku sa programskim zadatkom za raspisivanje javnog konkursa.

Javni konkurs za urbanističko, odnosno urbanističko – arhitektonsko rješenje raspisuje i sprovodi Ministarstvo, odnosno organ lokalne uprave, po prethodnoj saglasnosti Vlade.

Vlada, odnosno izvršni organ lokalne samouprave donosi odluku kojom usvojeno urbanističko, odnosno urbanističko-arhitektonsko rješenje, po sprovedenom javnom konkursu, predstavlja sastavni dio planskog dokumenta i na osnovu istog se izdaju urbanističko-tehnički uslovi za izradu tehničke dokumentacije.

Troškovi sprovođenja javnog konkursa za urbanističko, odnosno urbanističko – arhitektonsko rješenje padaju na teret podnosioca zahtjeva za izdavanje urbanističko–tehničkih uslova.

Način i postupak sprovođenja javnog konkursa iz stava 2 ovog člana propisuje Ministarstvo.’‘

**Član 18**

Član 61 briše se.

**Član 19**

U članu 62 stav 1 riječi: ‘‘od dana sačinjavanja separata’‘ zamjenjuju se riječima: ‘‘od dana objavljivanja planskog dokumenta’‘.

U stavu 2 poslije tačke 28 dodaje se nova tačka koja glasi:

’‘29) uslove za nesmetan pristup, kretanje, boravak i rad lica smanjene pokretljivosti i lica sa invaliditetom’‘.

Stav 3 briše se.

**Član 20**

Član 62a mijenja se i glasi:

‘‘Urbanističko-tehničke uslove izdaje organ lokalne uprave u roku od 30 dana od dana podnošenja zahtjeva pravnog ili fizičkog lica.

Izuzetno od stava 1 ovog člana, urbanističko-tehničke uslove za objekte iz člana 91 stav 2 ovog zakona izdaje organ uprave, u roku od 30 dana od dana podnošenja zahtjeva.

U zahtjevu iz st. 1 i 2 ovog člana se, pored podataka propisanih zakonom koji uređuje opšti upravni postupak, navode i podaci o identifikaciji katastarske parcele.

Izuzetno od stava 3 ovog člana, za dalekovode, žičare, ski liftove, puteve, željeznice, vodovode, kanalizacione vodove, telekomunikacione vodove, optičke kablove, gasovode, toplovode i naftovode, kao i sve druge vodove, umjesto podataka o identifikaciji katastarske parcele, mogu se navesti podaci o situaciji trase.

Uslove koje prema posebnim propisima izdaju nadležni organi i druga pravna lica, a koji su neophodni za izradu tehničke dokumentacije, kao i list nepokretnosti i kopiju katastarskog plana, organ uprave, odnosno organ lokalne uprave pribavlja po službenoj dužnosti od nadležnih organa i pravnih lica.

Za izdavanje uslova iz st. 1, 2 i 4 ovog člana i za izdavanje lista nepokretnosti i kopije katastarskog plana ne plaća se taksa, naknada, odnosno drugi troškovi izdavanja.

Ako nadležni organi, odnosno pravna lica ne dostave uslove iz stava 5 ovog člana u roku od deset dan od dana prijema zahtjeva za njihovo dostavljanje, smatraće se da su saglasni sa urbanističko–tehničkim uslovima utvrđenim planskim dokumentom.

Zahtjev za izdavanje urbanističko-tehničkih uslova i urbanističko-tehnički uslovi izdati u pisanoj formi objavljuju se na sajtu organa uprave, odnosno organa lokalne uprave, u roku od sedam dana od dana podnošenja odnosno izdavanja.’‘

**Član 21**

 U članu 63 poslije stava 3 dodaje se novi stav koji glasi:

 “Lokalna samouprava nije obavezna da obezbijedi uređivanje građevinskog zemljišta za objekte od opšteg interesa za koje investitor ne plaća naknadu za komunalno opremanje, ukoliko ovi objekti nijesu predviđeni Programom iz člana 16 ovog zakona”.

 Dosadašnji stav 4 postaje stav 5.

**Član 22**

U članu 65 tačka 1 mijenja se i glasi:

‘‘1) komunalnih objekata i instalacija do priključka na urbanističku parcelu uključujući i priključak za vodovod, fekalnu i atmosfersku kanalizaciju i javnu rasvjetu.’‘

U tački 3 poslije riječi: ‘‘pješačkih staza i travnjaka’‘ dodaju se zarez i riječi: ‘‘biciklističkih staza’‘.

**Član 23**

Član 66 mijenja se i glasi:

‘‘Za komunalno opremanje građevinskog zemljišta investitor plaća naknadu.

Izuzetno od stava 1 ovog člana, investitor ne plaća naknadu za:

 - objekte od opšteg interesa;

 - rekonstrukciju objekata i postrojenja koji svojim sadržajem predstavljaju rizik za životnu sredinu i zdravlje ljudi, uz prethodno pribavljeno mišljenje organa nadležnog za poslove zaštite životne sredine;

- objekte iz člana 117 tač. 1 i 3ovog zakona.

Lokalna samouprava može, pored slučajeva iz stava 2 ovog člana, propisati i druge slučajeve u kojima investitor ne plaća naknadu za komunalno opremanje građevinskog zemljišta.

Uslove, način, rokove i postupak plaćanja naknade iz stava 1 ovog člana propisuje lokalna samouprava, u zavisnosti od stepena opremljenosti građevinskog zemljišta, učešća investitora u komunalnom opremanju i dr., uz prethodnu saglasnost Vlade.

Sredstva od naknade iz stava 1 ovog člana uplaćuju se na poseban račun budžeta jedinice lokalne samouprave i mogu se koristiti samo za pripremu i komunalno opremanje građevinskog zemljišta na prostoru na kojem se objekat gradi.

Izuzetno od stava 5 ovog člana, sredstva od naknade za komunalno opremanje građevinskog zemljišta mogu se koristiti za pripremu i komunalno opremanje građevinskog zemljišta drugih prostora, ako je prostor na kojem se objekat gradi u potpunosti komunalno opremljen.

Odredba stava 2 ovog člana ne odnosi se na objekte izgrađene bez građevinske dozvole”.

**Član 24**

Poslije člana 67 dodaje se novi član koji glasi:

‘‘**Sredstva za komunalno opremanje**

**Član 67a**

Sredstva za komunalno opremanje građevinskog zemljišta obezbjeđuju se iz:

- naknada za komunalno opremanje građevinskog zemljišta koje plaćaju investitori;

- drugih izvora, u skladu sa zakonom.’‘

**Član 25**

U članu 71 stav 1 poslije riječi: ‘‘privredna društva’‘ dodaju se zarez i riječi: ‘‘pravna lica, odnosno preduzetnici, a riječ “koja” zamjenjuje se riječju “koji”.

**Član 26**

Poslije člana 71 dodaju se dva nova člana koji glase:

‘‘**Osnovni zahtjevi za objekat**

**Član 71a**

Osnovni zahtjevi za objekat su zahtjevi koje objekat, zavisno od svoje namjene, mora da ispunjava u toku izgradnje i upotrebe, a kojima se obezbjeđuje njegova bezbjednost u cjelini, kao i bezbjednost svakog njegovog posebnog dijela.

Osnovni zahtjevi za objekat iz stava 1 ovog člana su:

1) mehanička otpornost i stabilnost prema kojoj objekat mora biti projektovan i izveden tako da zbog opterećenja koje djeluje prilikom građenja i korišćenja ne dođe do:

a) pada cijele ili dijela izgrađene konstrukcije;

b) značajnih deformacija u stepenu koji nije dozvoljen;

c) oštećenja drugih djelova objekta ili instalacija ili ugrađene opreme koje može nastati kao posljedica značajne deformacije konstrukcije koja nosi opterećenje;

d) oštećenja čija je posljedica nesrazmjerna uzroku;

2) zaštita u slučaju požara prema kojoj objekat mora biti projektovan i izveden tako da u slučaju izbijanja požara:

a) noseća konstrukcija može da izdrži opterećenje za određeni vremenski period;

b) bude ograničeno izbijanje i širenje požara i dima u okviru objekta;

c) bude ograničeno širenje požara na okolne objekte;

d) korisnici mogu napustiti objekat ili biti spašeni na drugi način;

e) bude obezbijeđena sigurnost spasilačkih timova;

3) higijena, zdravlje ljudi i zaštita životne sredine prema kojima objekat mora biti projektovan i izveden na način da ne ugrožava higijenu ili zdravlje i bezbjednost radnika, korisnika ili susjeda, niti da uzrokuje prekoračenje dozvoljenih graničnih vrijednosti uticaja na životnu sredinu ili na klimu, tokom izgradnje, korišćenja ili rušenja, odnosno tokom vijeka trajanja, koji mogu nastati:

a) ispuštanjem otrovnih gasova;

b) emisijom opasnih supstanci, isparljivih organskih jedinjenja (VOC), gasova sa efektom staklene bašte ili opasnih čestica u vazduh unutar objekta ili okolni vazduh;

c) emitovanjem opasnih zračenja;

d) ispuštanjem opasnih supstanci u podzemne vode, more, površinske vode ili zemljište;

e) ispuštanjem opasnih supstanci u vodu za piće ili supstanci koje imaju neki drugi negativan uticaj na vodu za piće;

f) pogrešnim ispuštanjem otpadnih voda, emisijom dimnih gasova ili pogrešnim odlaganjem čvrstog ili tečnog otpada; ili

g) prisustvom vlage u djelovima objekta ili na površinama unutar objekta;

4) bezbjednost i pristupačnost pri korišćenju prema kojoj objekat mora biti projektovan i izveden na način da ne predstavlja neprihvatljive rizike od nezgoda ili štete pri službi ili radu kao što su klizanje, padanje, sudar, opekotine, strujni udari, povrede od eksplozija i provalne krađe, a naročito tako da se vodi računa o pristupačnosti i korišćenju od strane lica smanjene pokretljivosti i lica sa invaliditetom;

5) zaštita od buke prema kojoj objekat mora biti projektovan i izveden tako da buka koju čuju korisnici ili susjedi bude na nivou koji ne ugrožava njihovo zdravlje i koja im omogućava spavanje, odmor i rad u zadovoljavajućim uslovima;

6) ekonomično korišćenje energije i čuvanje toplote prema kojoj postavljene grijne, rashladne i ventilacione instalacije i osvjetljenje moraju biti projektovani i izvedeni na način da količina potrebne energije koja se koristi bude mala, vodeći računa o korisnicima i klimatskim uslovima lokacije, odnosno da objekat bude i energetski efikasan (da se koriste minimalne količine energije tokom njegove izgradnje, odnosno uklanjanja);

7) održivo korišćenje prirodnih resursa prema kojem objekat mora biti projektovan, izveden i srušen na način da se prirodni resursi koriste na održiv način, a naročito da se obezbijedi:

a) ponovno korišćenje ili mogućnost reciklaže objekta, njegovih materijala i djelova nakon rušenja;

b) trajnost objekta;

c) korišćenje iz objekta sirovina i sekundarnih materijala prihvatljivih sa stanovišta životne sredine.

**Odstupanje od osnovnih zahtjeva za objekat**

**Član 71b**

Od osnovnih zahtjeva za objekat može se odstupiti u slučaju ako je to uređeno posebnim propisom”.

**Član 27**

Član 72 mijenja se i glasi:

‘‘Građevinski i drugi proizvodi koji se ugrađuju u objekat moraju da ispunjavaju zahtjeve propisane zakonom.’‘

**Član 28**

U članu 73 st. 1 i 3, članu 154 stav 1 tačka 2 i članu 161 stav 1 tačka 9 riječi: ‘‘lica smanjene pokretljivosti’‘**,** u različitom padežu, zamjenjuju se riječima: ‘‘lica smanjene pokretljivosti i lica sa invaliditetom’‘, u odgovarajućem padežu.

**Član 29**

U članu 93 stav 1 poslije tačke 2 dodaje se nova tačka koja glasi:

''2a) saglasnosti svih vlasnika građevinskog zemljišta obuhvaćenog urbanističkom parcelom, ako se objekat gradi na dijelu urbanističke parcele.“

U tački 3 poslije riječi ‘‘propisima’‘ dodaju se riječi: ‘‘ako se građevinska dozvola izdaje na osnovu glavnog projekta’‘.

Stav 3 mijenja se i glasi:

‘‘Za izdavanje dokaza iz stava 1 tač. 2 i 3 ovog člana ne plaća se taksa, naknada, odnosno drugi troškovi izdavanja.’‘

**Član 30**

Član 94 mijenja se i glasi:

‘‘Građevinska dozvola izdaje se u roku od 30 dana od dana podnošenja zahtjeva.

Izuzetno od stava 1 ovog člana, građevinska dozvola za objekte za koje je potrebna izrada elaborata o procjeni uticaja na životnu sredinu izdaje se u roku od 60 dana od dana podnošenja zahtjeva.

Građevinska dozvola sadrži, naročito: osnovne podatke o podnosiocu zahtjeva, vodećem projektantu i revidentu; lokaciju; vrstu i namjenu objekta; gabarit objekta; faznost građenja objekta; obavezu izrade glavnog projekta, ako se građevinska dozvola izdaje na osnovu idejnog projekta.

Građevinska dozvola objavljuje se na sajtu organa uprave, odnosno organa lokalne uprave, u roku od sedam dana od dana izdavanja.’‘

**Član 31**

U članu 100 stav 2 riječi: ‘‘stav 4’‘ zamjenjuju se riječima: ‘‘stav 2’‘.

**Član 32**

U članu 104 stav 2 poslije riječi: ''na radu'' dodaju se riječi: ''i plana upravljanja građevinskim otpadom”, a riječ “sačinjenog” zamjenjuje se riječju “sačinjenih”.

Stav 4 briše se.

Dosadašnji st. 5 i 6 postaju st. 4 i 5.

**Član 33**

Poslije člana 104 dodaje se novi član koji glasi:

‘‘**Pripremni radovi za izgradnju objekata od opšteg interesa**

**Član 104a**

Izuzetno od člana 104 ovog zakona, pripremni radovi većeg obima za izgradnju objekata od opšteg interesa, a koji je u zahvatu planskog dokumenta za koji je urađena strateška procjena životne sredine i čije izvođenje traje duže vrijeme, mogu se izvoditi i na osnovu saglasnosti Vlade.

Početak pripremnih radova iz stava 1 ovog člana investitor prijavljuje nadležnom inspekcijskom organu 15 dana prije početka tih radova.

Uz prijavu iz stava 2 ovog člana investitor, pored podataka propisanih zakonom kojim je uređen opšti upravni postupak, podnosi dokaz o pravu svojine, odnosno drugom pravu na građevinskom zemljištu, elaborat iz člana 104 stav 2 ovog zakona i saglasnost Vlade.’‘

**Član 34**

U članu 105 poslije stava 2 dodaje se novi stav koji glasi:

‘‘Investitor je dužan da, 15 dana prije početka građenja objekta**,** dostavi na uvid inspektoru za građevinarstvo revidovani glavni projekat, ako je građevinska dozvola izdata na osnovu idejnog projekta.’‘

Stav 3 briše se.

**Član 35**

Član 117 mijenja se i glasi:

‘‘Organ lokalne uprave izdaje odobrenje za postavljanje, odnosno građenje:

1) pomoćnih objekata koji služe korišćenju stambenog i drugog objekta (podzemne i nadzemne garaže, bazeni, ostave, septičke jame, bunari, ograde i sl.);

2) montažnih objekata privremenog karaktera koji se postavljaju u naseljenim mjestima (kiosci za prodaju različitih vrsta roba i pružanja usluga, ljetnje bašte, pokretne tezge, manji sportski i parking objekti, luna parkovi, akva parkovi, ugostiteljsko-zabavni objekti i sl.);

3) pristupnih rampi, liftova i sličnih objekata za pristup i kretanje lica smanjene pokretljivosti i lica sa invaliditetom.

Pored objekata iz stava 1 ovog člana, objektima za koje odobrenje za postavljanje, odnosno građenje izdaje organ lokalne uprave mogu se smatrati i objekti iz člana 7 stav 3 ovog zakona.

Bliže uslove za postavljanje, građenje i uklanjanje objekata iz st.1 i 2 ovog člana uređuje lokalna samouprava.’‘

**Član 36**

U članu 119 stav 2 poslije riječi: ‘‘inspektor za građevinarstvo izdaje rješenje za probni rad’‘ dodaju se riječi: ‘‘u roku od 15 dana’‘.

**Član 37**

U članu 120 stav 2 dodaje se nova tačka koja glasi:

 “7) elaborate originalnih terenskih podataka izvedenog stanja ovjeren od strane licencirane geodetske organizacije”.

**Član 38**

U članu 123 stav 2 mijenja se i glasi:

 “Vršioca tehničkog pregleda, na predlog investitora, imenuje organ nadležan za izdavanje upotrebne dozvole, u roku od sedam dana od dana podnošenja zahtjeva za izdavanje upotrebne dozvole”.

**Član 39**

Član 133 mijenja se i glasi:

‘‘Organ uprave, odnosno organ lokalne uprave formira sajt za oblast uređenja prostora i izgradnje objekata.’‘

**Član 40**

Poslije člana 133 dodaje se novi član koji glasi:

‘‘**Obrasci**

**Član 133a**

Obrasci zahtjeva iz čl. 62a, 92, 95, 98, 119,120, 134, 142 i 143, prijave iz čl. 103, 104 i 105 i obavještenja iz čl. 111 i 128 ovog zakona utvrđuju se propisom Ministarstva.’‘

**Član 41**

U članu 134 stav 2 poslije riječi: ‘‘organ uprave’‘ dodaju se riječi: ‘‘u roku od osam dana od dana podnošenja zahtjeva’‘.

Poslije stava 5 dodaje se novi stav koji glasi:

‘‘U postupku izdavanja licenci organ uprave po službenoj dužnosti pribavlja podatke o kojima se vodi službena evidencija.’‘

Dosadašnji stav 6 postaje stav 7.

**Član 42**

U članu 142 stav 2 poslije riječi: ‘‘nadležni inspekcijski organ’‘ dodaju se riječi: ‘‘u roku od 15 dana od dana donošenja rješenja’‘.

**Član 43**

U članu 143 stav 1 poslije riječi: ‘‘i na zahtjev vlasnika’‘ dodaju se riječi: ‘‘u roku od 15 dana od dana podnošenja zahtjeva’‘.

**Član 44**

U članu 144 **i** članu 145 stav 1 riječi: ‘‘organ uprave’‘ zamjenuju se riječima: ‘‘organ uprave nadležan za inspekcijske poslove’‘, a u čl. 146 i 151 riječi: “Organ uprave” zamjenjuju se riječima: “Organ uprave nadležan za inspekcijske poslove”.

**Član 45**

U članu 148 tačka 5 mijenja se i glasi:

‘‘5) naloži organu uprave, odnosno organu lokalne uprave da separat, odnosno urbanističko–tehničke uslove uskladi sa planskim dokumentom, zabrani njihovu upotrebu i o tome obavijesti imaoca urbanističko–tehničkih uslova;’‘

Poslije tačke 9a dodaje se nova tačka koja glasi:

‘‘9b) predloži organu uprave oduzimanje licence privrednom društvu, pravnom licu, preduzetniku, odgovornom planeru ili planeru ako utvrdi da se planski dokument ne izrađuje u skladu sa ovim zakonom.’‘

**Član 46**

Član 150 mijenja se i glasi:

‘‘Kad utvrdi da se građenje objekta vrši bez građevinske dozvole**,** odnosno objekat privremenog karaktera postavlja bez odobrenja iz člana 116 ovog zakona, inspektor zaštite postora ima obavezu i ovlašćenje da:

1) naredi rušenje objekta i vraćanje prostora u prvobitno stanje;

2) naredi uklanjanje objekta privremenog karaktera i vraćanje prostora u prvobitno stanje;

3) zapečati objekat, odnosno gradilište.

Upravna mjera iz stava 1 tačka 3 ovog člana sprovodi se tako što će se na vidno mjesto objekta, odnosno gradilišta istaći obavještenje ‘‘zapečaćeno po nalogu inspektora zaštite prostora.’‘

**Član 47**

U članu 152 stav 2 u tački 1 riječi: ‘‘član 104’‘ zamjenjuju se riječima: ‘‘čl. 104 i 104a’‘.

Tačka 3 mijenja se i glasi:

‘‘3) da li se građenje objekta vrši u skladu sa revidovanim glavnim projektom;’‘

**Član 48**

U članu 153 stav 1 u tački 1 poslije riječi: ‘‘stav 2’‘ dodaju se riječi: ‘‘i članom 104a stav 2’‘.

Tačka 2 mijenja se i glasi:

‘‘2) zabrani građenje objekta ako se izgradnja objekta ne vrši u skladu sa revidovanim glavnim projektom;’‘ .

Poslije tačke 2 dodaje se nova tačka koja glasi:

‘‘2a) zabrani građenje objekta ako revidovani glavni projekat nije u skladu sa idejnim projektom na osnovu kojeg je izdata građevinska dozvola i naredi usklađivanje glavnog projekta sa idejnim projektom;’‘

U tački 3 alineja 1 riječi: ’‘tačke 2 ovog člana’‘ zamjenjuju se riječima: ’‘tač. 2 i 2a ovog stava’‘.

**Član 49**

U članu 154 stav 1 u tački 7 poslije riječi: ‘‘član 104 st. 1 i 3’‘ dodaju se riječi: ‘‘i člana 104a stav 2’‘.

**Član 50**

U članu 155 stav 1 tačka 1 briše se.

**Član 51**

U članu 161 stav 1 tačka 7 briše se.

Tačka 8 mijenja se i glasi:

‘‘8) ne formira sajt sa urbanističko–tehničkim uslovima (član 62 stav 1);’‘.

Poslije tačke 8 dodaje se osam novih tačaka koje glase:

‘‘8a) ne odluči o zahtjevu za izdavanje urbanističko–tehničkih uslova u roku od 30 dana od dana podnošenja zahtjeva (član 62a stav 1);

 8b) ne odluči o zahtjevu za izdavanje građevinske dozvole u roku od 30 odnosno 60 dana od dana podnošenja zahtjeva (član 94 st. 1 i 2);

 8c) ne odluči o zahtjevu za izdavanje upotrebne dozvole u roku od sedam dana od dana prijema izvještaja da je objekat podoban za upotrebu (član 121 stav 1);

 8d) ne objavi na sajtu mišljenje u roku od sedam dana od dana davanja, odnosno dostavljanja (član 39 stav 7 i član 40 stav 3);

8e) ne objavi na sajtu predlog lokalnog planskog dokumenta i saglasnost, odnosno akt o doradi planskog dokumenta u roku od sedam dana od dana dostavljnja, odnosno davanja (član 46 stav 5);

8f) ne objavi na sajtu odluku o donošenju planskog dokumenta sa planskim dokumentom (član 51 stav 1);

8g) ne objavi na sajtu zahtjev za izdavanje urbanističko-tehničkih uslova i izdate urbanističko–tehničke uslove u roku od sedam dana od dana podnošenja odnosno izdavanja (član 62a stav 8)**,**

8h) ne odluči o zahtjevu za izdavanje licence u roku od osam dana od dana podnošenja zahtjeva (član 134 stav 2)”.

**Član 52**

Poslije člana 162a dodaje se novi član koji glasi:

‘‘**Primjena planskih dokumenata**

**Član 162b**

Planski dokumenti donijeti do stupanja na snagu ovog zakona primjenjivaće se do donošenja planskih dokumenata u skladu sa odredbama i na osnovu ovlašćenja iz ovog zakona.

Urbanističko-tehnički uslovi za objekte u zonama turističke namjeneza planske dokumente donijete do stupanja na snagu ovog zakona izdavaće se u skladu sa propisom kojim se bliže uređuje sadržaj i forma planskog dokumenta, kriterijumi namjene površina, elementi urbanističke regulacije i jedinstveni grafički simboli i namjenom prostora utvrđenom planskim dokumentom šire teritorijalne cjeline.’‘

**Član 53**

Član 169a mijenja se i glasi:

‘‘**Rok za usklađivanje odluka lokalnih samouprava**

**Član 169a**

Lokalne samouprave dužne su da svoje odluke o komunalnom opremanju građevinskog zemljišta i vodosnabdijevanju usklade sa ovim zakonom, u roku od 60 dana od dana stupanja na snagu ovog zakona. ’‘

**Član 54**

Poslije člana 169a dodaje se novi član koji glasi:

**“Donošenje podzakonskih akata**

**Član 169b**

Propisi na osnovu ovlašćenja iz ovog zakona donijeće se u roku od 90 dana od dana stupanja na snagu ovog zakona”.

**Član 55**

Poslije člana 174 dodaje se novi član koji glasi:

**''Član 174a**

Danom stupanja na snagu ovog zakona prestaje da važi član 170 Zakona o izmjenama i dopunama zakona kojima su propisane novčane kazne za prekršaje ("Službeni list CG", broj 40/11).’’

**Stupanje na snagu**

**Član 56**

Ovaj zakon stupa na snagu danom objavljivanja u ‘‘Službenom listu Crne Gore’‘.

 Broj 01-3-13-1/29

 EPA 180 XXV

 Podgorica, 9. jul 2013.godine

 SKUPŠTINA CRNE GORE 25. SAZIVA

 P R E D Ś E D N I K

 Ranko Krivokapić